Garderoob

Kassaleti paremast nurgast 8–9 sammu kella 11 suunas on garderoob. Garderoobi pääseb kahest u 1,5 meetri laiusest avausest, sisened parempoolsest. Avauste keskel on 1 meetri laiune neljakandiline sammas. Samba ja kahe avause tagune ruum on laiupidi ristkülik mõõtudega 2 × 5 meetrit. Ruumi tagasein on kogu ulatuses U-tähe kujuliselt ääristatud riietehoiuga. Musta värvi garderoobimööbel jaguneb vertikaalselt nelja võrdsesse ossa: kaks jaotust keskel ja üks kummaski küljes. Horisontaalselt alt üles kirjeldades on põlvekõrgusel lukustatavate kappide rivi, mida võib istmetena kasutada. Istme sügavus on 60 cm. Kokku on 21 kappi. Kappide kohal, lastekõrgusel, on tagaseinas suured, ümarad õiekujulised riputusnagid – mustad ülemises, valged alumises reas. Nende kohal omakorda jookseb riidepuudega stange ning kõige kõrgemal, peakõrgusel on mütsiriiul.